जसमा हालसम्म आएको परीक्षण रिपोर्टका क्रममा झन्डै १२ देखि १५ प्रतिशत जनसंख्यामा सिकलसेल प्रमाणित भएको पाइएको छ। जुन निकै भयावह अवस्था हो। त्यो आधारमा रोग भए नभएको पहिचान गर्ने र सो आधारमा रोग नसर्ने तरिकाबाट परामर्श दिने योजना रहेको उनले सुनाए। ‘जोखिममा रहेका जनसमुदायमा यो विषयमा सचेतना जगाउन जरुरी छ। साथै, नयाँ पुस्तामा रोग सर्न नदिने उपायलाई अपनाउन पनि उनीहरुलाई प्रतिबद्ध गराउँदै आगामी दिनमा देशभरका जोखिममा रहेका समुदायलाई यस्तै खालको परीक्षण र जनचेतनामार्फत् सिकलसेल शून्य पुस्ता निर्माण गर्न सरकारी नेतृत्व चाहिन्छ,’ उनले भने।
